Diari Oficial de la Generalitat Valenciana


Sumari del DOGV 88, del 24-12-1982 (1982/802035)

DECRET de la Conselleria d'Agricultura, Pesca i Alimentació, concedint l'exempció en el pagament de determinades obligacions als afectats per les inundacions recents.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1982/11/29/(1)/dof/vci/html**

### Dades del document

Número de DOGV
:   88

Data del DOGV
:   24-12-1982

Secció del DOGV
:   DISPOSICIONS GENERALS

Número del document
:   1982/802035


Data del document
:   29-11-1982

Organisme emissor


Tipus de document
:   Decret

Decret de la Conselleria d'Agricultura, Pesca i Alimentació, pel qual es concedeix l'exempció en el pagament de determinades obligacions als afectats per les inundacions recents.  
Les greus inundacions esdevingudes a les províncies d'Alacant i de València durant el mesos d'octubre i novembre passats han causat quantiosos danys en el sector agropecuari d'aquesta Comunitat.  
Per això cal dictar les mesures encaminades a pal·liar la situació creada mitjançant la concessió d'exempcions en el pagament de determinades obligacions que vagen adreçades a la prestació de serveis agronomies, a fi d'evitar gravar més la ja deteriorada economia dels afectats.  
Així, fent ús de les atribucions que em confereix la Legislació Vigent, i per tal d'evitar, tant com siga possible, la imposició de noves càrregues,  
DISPOSE  
Article primer.-Es concedeix l'exempció en el pagament de taxes, exaccions parafiscals i altres drets de naturalesa semblant, pels serveis prestats per les unitats pertanyents a la Conselleria d'Agricultura, Pesca i Alimentació, a aquells agricultors, ramaders i Industrials agraris afectats per les inundacions dels mesos d'octubre i novembre proppassats.  
Article segon.-El període de duració de l'exempció establerta en l'article anterior serà des del dia següent al de la publicació d'aquest Decret al «Diari Oficial de la Generalitat Valenciana», fins al trenta-u de desembre de mil nou-cents Vuitanta-tres.  
Article tercer.-Per a acollir-se a aquest benefici bastarà la presentació de la «Cartilla de damnificat» a l'hora de demanar qualsevol servei que comporte la liquidació de taxes a les unitats de la Conselleria d'Agricultura, Pesca i Alimentació especificades en l'article quart.  
Article quart.-L'exempció inclou totes les taxes, exaccions parafiscals i drets de naturalesa semblant acreditats pels serveis prestats per les comandàncies provincials d'Alacant i València, dels serveis de: Producció Vegetal, Producció Forestal, Producció i Sanitat Animal, Industrialització i Comercialització Agrària, Viticultura i Enologia i Protecció dels Vegetals.  
DISPOSICIÓ FINAL  
Aquest Decret entrarà en vigor el mateix dia en què serà publicat al «Diari Oficial de la Generalitat Valenciana».  
Cosa que fem pública perquè en prengueu coneiximent.  
València, a vint-i-nou de novembre de mil nou-cents vuitanta-dos.  
El President de la Generalitat,   
JOAN LERMA. I BLASCO  
El Conseller d'Agricultura, Pesca i Alimentació,   
MANUEL TARANCON I FANDOS


Còpia Permalink ELI